
TALLINNA KOGUMISOSAKONNA
ARHIVAAR-INSPEKTOR
AMETIJUHEND
 1  ÜLDOSA
 1.1  Struktuuriüksuse nimetus
           Tallinna kogumisosakond

 1.2  Ametikoha nimetus


arhivaar-inspektor

       1.3  Vahetu juht
osakonna asejuhataja kogumisvaldkonnas

 1.3  Alluvad



puuduvad

 1.4  Asendaja



teine arhivaar-inspektor
 1.5  Keda asendab


teist arhivaar-inspektorit

 2  AMETIKOHA EESMÄRK

on arhiivimoodustajate nõustamine, teabe hindamine ja arhivaalide kogumine.
 3  TEENISTUSÜLESANDED
Arhivaar-inspektor:
 3.1  selgitab teavet hinnates välja arhiivimoodustajad ja arhivaalid;
 3.2  annab kooskõlastusi arhiivimoodustajate liigitusskeemidele;
 3.3  nõustab arhiivimoodustajaid teabe- ja arhiivihalduse korraldamisel;
 3.4  kontrollib arhivaalide haldamist ja vajadusel viib läbi haldusjärelevalvet;
 3.5  nõustab arhiivimoodustajaid arhivaalide haldamisel ja Rahvusarhiivi üleandmiseks ettevalmistamisel;
 3.6  korraldab arhivaalide vastuvõtmist Rahvusarhiivi;
 3.7  vajadusel korrastab arhiive ja täiendab arhiivikirjeldusi;
 3.8  vajadusel viib läbi koolitusi ning jagab muul viisil oma teadmisi ja oskusi; 
 3.9  osaleb töörühmades juhiste, eeskirjade koostamisel, infosüsteemide arendamisel jms;
 3.10  hoiab end kursis teenistusvaldkonna arengutega ning täiendab end ametialaselt vajalikes valdkondades;
 3.11  täidab teisi ametikoha eesmärgist tulenevaid osakonna asejuhataja või osakonnajuhataja korraldusi.
 4  VASTUTUS
 4.1  Teenistuja vastutab teenistusülesannete õigeaegse, täpse, otstarbeka ja omakasupüüdmatu täitmise eest, kohustub järgima Rahvusarhiivi töökorralduse reegleid ja täitma töötervishoiualaseid nõudeid.
 4.2  Teenistuja kohustub nii teenistussuhte ajal kui ka pärast teenistusest vabastamist mitte avaldama temale teenistuse tõttu teatavaks saanud teiste inimeste isikuandmeid ja asutusesiseseks kasutamiseks mõeldud teavet.
 4.3  Teenistuja järgib oma töös ameti- ja kutseala eetikanorme.
 4.4  Teenistuja hoidub tegudest, mis kahjustavad tööandja mainet.
 5  ÕIGUSED
       Arhivaar-inspektoril on õigus:
 5.1  saada oma teenistusülesannete täitmiseks vajalikku informatsiooni Rahvusarhiivi  struktuuriüksuste teenistujatelt;
 5.2  saada teenistusülesannete täitmiseks vajalikku täiendkoolitust;
 5.3  kasutada teenistusülesannete täitmiseks kõiki Rahvusarhiivis säilitatavaid arhivaale (sh juurdepääsupiiranguga arhivaale), omades Tallinna osakonna kogude puhul iseseisva laenutuse õigust ning järgides õigusaktidega sätestatud konfidentsiaalsusnõudeid;
 5.4  teha ettepanekuid töö paremaks korraldamiseks oma pädevusvaldkonnas, võimalike probleemide ennetamiseks või tekkinud probleemide lahendamiseks.
 6  KVALIFIKATSIOONINÕUDED
       Arhivaar-inspektor:
 6.1  omab kõrgharidust, teenistusülesannete täitmiseks vajalikku väljaõpet ning soovitavalt arhivaari kutsetunnistust;
 6.2  tunneb teabe- ja arhiivihaldust reguleerivaid õigusakte ja standardeid, sh Rahvusarhiivi tegevusvaldkonda reguleerivaid õigusakte (arhiiviseadus, arhiivieeskiri, juurdepääsu kord piiranguga arhivaalidele, Rahvusarhiivi ja struktuuriüksuste põhimäärused, Rahvusarhiivi teabehalduskord jt);
 6.3  omab põhjalikke teadmisi teabe- ja arhiivihalduse korraldusest avaliku sektori asutustes;
 6.4  tunneb ja oskab rakendada Rahvusarhiivi kogumispõhimõtteid ja valdkondlikke juhiseid;
 6.5  oskab kasutada teenistusülesannete täitmiseks vajalikke infosüsteeme ja muid IKT vahendeid;
 6.6  valdab eesti keelt kõrgtasemel ja üht võõrkeelt kesktasemel ametialase sõnavara valdamisega;
 6.7  on analüüsi- ja üldistusvõimeline, süsteemne, otsustusvõimeline, planeerimis- ja organiseerimisoskusega, orienteeritud ametialasele koostööle ning enesetäiendamisele.

